PMIndiaData/PMIndiaSum huggingface dataset:
પ્રધાનમંત્રીએ આંતરરાષ્ટ્રીય મહિલા દિવસ નિમિત્તે નારી શક્તિ પુરસ્કાર વિજેતાઓ સાથે વાર્તાલાપ કર્યો

પ્રધાનમંત્રીએ આજે દેશની રાજધાનીમાં નારી શક્તિ પુરસ્કાર વિજેતાઓ સાથે વાર્તાલાપ કર્યો હતો. લેહ, કાશ્મીર, આંધ્રપ્રદેશ સહિત દેશના વિવિધ ભાગોમાંથી આ સિદ્ધિ હાંસલ કરનારી 15 મહિલાઓએ પોતાના લક્ષ્યો હાંસલ કરવા માટે કેવી કસોટીઓમાંથી પસાર થઇ અને કેવો સંઘર્ષ કર્યો તે વાતો પ્રધાનમંત્રીને જણાવી હતી. આ સિદ્ધિ હાસંલ કરનારી મહિલાઓમાં 103 વર્ષની ઉંમરના સુશ્રી માન કૌર પણ છે જેમણે 93 વર્ષની ઉંમરે એથલેટિક્સનો આરંભ કર્યો હતો અને પોલેન્ડ ખાતે યોજાયેલી વર્લ્ડ માસ્ટર્સ એથલેટિક ચેમ્પિયનશીપમાં ફિલ્ડ એન્ડ ટ્રેક ઇવેન્ટ્સમાં 4 સુવર્ણ ચંદ્રકો જીત્યા હતા. જમ્મુ અને કાશ્મીરના રહેવાસી આરીફા નુમ્ધા હેન્ડિક્રાફ્ટ્સના આદ્યસ્થાપક છે જે વિસરાઇ ગયેલી નુમ્ધા હસ્તકળાને સજીવન કરવા માટે કાર્યરત છે. તેમણે કાશ્મીરમાં 100થી વધુ મહિલાઓને આ સંબંધે તાલીમ આપવા અને ખતમ થઇ રહેલી આ હસ્તકળાને પુનર્જીવિત કરવા પાછળ તેમના સંઘર્ષની વાતો કરી હતી. ભારતીય વાયુસેનાની પ્રથમ મહિલા ફાઇટર પાઇલટ મોહનાસિંહ, ભાવના કંથ અને અવની ચતુર્વેદીએ પણ તેમના અનુભવો જણાવ્યા હતા. ભારતીય વાયુસેનામાં પ્રાયોગિક ધોરણે મહિલાઓ મહિલાઓ માટે ફાઇટર સ્ટ્રીમ શરૂ કરવાના ભારત સરકારના નિર્ણય બાદ આ ત્રણેય વીરાંગનાઓએ વાયુદળની ફાઇટર સ્ક્વૉડ્રનમાં પર્દાર્પણ કર્યું હતું. 2018માં મિગ-21માં સોલો ઉડાન ભરનારી તેઓ પ્રથમ ભારતીય મહિલા પાઇલટ બની હતી. પડાલા ભૂદેવી આંધ્રપ્રદેશના આદિજાતિ મહિલા ખેડૂત અને ગ્રામીણ ઉદ્યમી છે, બીના દેવી બિહારના મુંગરના છે જેઓ મશરૂમની ખેતીને લોકપ્રિય બનાવવા બદલ ‘મશરૂમ મહિલા’ તરીકે પણ ઓળખાય છે તેમણે પણ ખેતીવાડી અને માર્કેટિંગ અંગેના પોતાના અનુભવો પ્રધાનમંત્રીને જણાવ્યા હતા. ઉત્તર પ્રદેશના કાનપુર જિલ્લાના મહિલા કડિયા કારીગર કલાવતી દેવીએ તેમના જિલ્લામાં ખુલ્લામાં શૌચક્રિયા ઘટાડવાની કામગીરીમાં પર ચાલક બળ તરીકેની ભૂમિકા નિભાવી છે. ગામડાઓ અને કાનપુરની આસપાસના વિસ્તારોમાં 4000થી વધુ શૌચાલયોનું નિર્માણ તેમની સક્રીય ભૂમિકાના કારણે શક્ય બન્યું છે. તેમણે કેવી રીતે ઘરે ઘરે જઇને ખુલ્લામાં શૌચક્રિયાના કારણે સમસ્યાઓ ઉભી થાય છે તે અંગે લોકોમાં જાગૃતિ લાવવા માટે પ્રયાસો કર્યા અને ખુલ્લામાં શૌચક્રિયા ઘટાડવા માટે સમગ્ર કાનપુરના ગામડાઓ સુધી પહોંચવા માટે કલાકોની મુસાફરી કેવી રીતે કરી તે અંગે તેમના અનુભવો પ્રધાનમંત્રીને જણાવ્યા હતા. ઝારખંડના ચામી મૂર્મુ, ખૂબ જ ઉત્સાહી પર્યાવરણવિદ છે જેમણે 30,000થી વધુ મહિલાઓના 2800થી વધુ સમૂહોની રચના કરીને ઉજ્જડ જમીનમાં 25 લાખથી વધુ વૃક્ષોના વાવેતર અને ઉછેરના અનુભવો જણાવ્યા હતા. કેરળથી આવેલા 98 વર્ષના કાત્યાયની અમ્માએ કેરળ સાક્ષરતા મિશનની અક્ષરલક્ષમ યોજના અંતર્ગત ઑગસ્ટ 2018માં કેવી રીતે
પ્રધાનમંત્રી 25મી નવેમ્બરે લચિત બરફૂકનની 400મી જન્મજયંતિની વર્ષભરની ઉજવણીના સમાપન સમારોહને સંબોધિત કરશે

400મી જન્મજયંતિની વર્ષભરની ઉજવણીના સમાપન સમારોહને સંબોધિત કરશે. પ્રધાનમંત્રીનો સતત પ્રયાસ રહ્યો છે કે તેઓ અનસંગ હિરોને યોગ્ય રીતે સન્માનિત કરે. આ અનુસંધાનમાં, દેશ 2022ને લચિત બરફૂકનની 400મી જન્મજયંતિ વર્ષ તરીકે ઉજવી રહ્યો છે. આ વર્ષે ફેબ્રુઆરીમાં ગુવાહાટીમાં ભારતના તત્કાલિન રાષ્ટ્રપતિ શ્રી રામનાથ કોવિંદ દ્વારા ઉજવણીનું ઉદ્ઘાટન કરવામાં આવ્યું હતું. લચિત બરફૂકન (24મી નવેમ્બર, 1622 – 25મી એપ્રિલ, 1672) આસામના અહોમ કિંગડમની રોયલ આર્મીના પ્રખ્યાત જનરલ હતા, જેમણે મુઘલોને હરાવ્યા હતા અને ઔરંગઝેબ હેઠળ મુઘલોની સતત વિસ્તરી રહેલી મહત્વાકાંક્ષાઓને સફળતાપૂર્વક અટકાવી હતી. લચિત બરફૂકને 1671માં લડાયેલા સરાઈઘાટના યુદ્ધમાં આસામી સૈનિકોને પ્રેરણા આપી અને મુઘલોને કારમી અને અપમાનજનક હાર આપી હતી. લચિત બરફૂકન અને તેની સેનાની પરાક્રમી લડાઈ એ આપણા દેશના ઈતિહાસમાં પ્રતિકારના સૌથી પ્રેરણાદાયી લશ્કરી પરાક્રમોમાંનું એક છે.
પ્રધાનમંત્રીએ હવાઈદળ દિવસના અવસરે હવાઈ દળના કાર્મિકોને સલામ કરી

પ્રધાનમંત્રી શ્રી નરેન્દ્ર મોદીએ હવાઈ દળ દિવસના પ્રસંગે હવાઈ દળના કર્મચારીઓને સલામ કરી છે. પ્રધાનમંત્રીએ કહ્યું, “હવાઈ દળ દિવસના અવસરે હું હવાઈ દળના કર્મચારીઓને સલામ કરૂં છું. તેઓ હંમેશા સાહસ અને દ્રઢ સંકલ્પ સાથે ભારતની સેવા કરે છે. હવાઈદળનું યોગદાન મહત્વપૂર્ણ છે. આકાશની રક્ષાની બાબત હોય કે દૂર્ઘટનાનો સમય હોય તેઓ હંમેશા આગળ રહ્યા છે.”
ચીનનાં સ્ટેટ કાઉન્સિલર અને સંરક્ષણ મંત્રી જનરલ વેઈ ફેંગ પ્રધાનમંત્રીને મળ્યાં

ચીનનાં સ્ટેટ કાઉન્સિલર અને સંરક્ષણ મંત્રી જનરલ વેંઈ ફેંગ આજે પ્રધાનમંત્રી નરેન્દ્ર મોદીને મળ્યાં હતાં. પ્રધાનમંત્રી મોદીએ તમામ ક્ષેત્રોમાં ભારત અને ચીન વચ્ચે ઉચ્ચ-સ્તરીય સંપર્કની વૃદ્ધિની પ્રશંસા કરી હતી, જેમાં સંરક્ષણ અને લશ્કરી આદાન-પ્રદાનોનાં ક્ષેત્રો સામેલ છે. પ્રધાનમંત્રીએ દુનિયામાં સ્થિરતા માટે મહત્ત્વપૂર્ણ પરિબળ તરીકે ભારત અને ચીન વચ્ચેનાં સંબંધોને ગણાવ્યાં હતાં અને જણાવ્યું હતું કે, સરહદી વિસ્તારોમાં શાંતિ અને સુલેહનું વાતાવરણ સંવેદનશીલતા અને પરિપક્વતાની નિશાની છે, જે સૂચવે છે કે ભારત અને ચીન મતભેદોનું નિવારણ કરવા પ્રયાસ કરે છે, તેમાં વિવાદ ઊભો થવા દેતા નથી. પ્રધાનમંત્રી મોદીએ ચીનનાં રાષ્ટ્રપતિ શી જિનપિંગ સાથે તાજેતરમાં યોજાયેલી વુહાન, ક્વિન્ગદાઓ અને જોહનિસબર્ગની બેઠકોની સ્મૃતિ વાગોળી હતી.
પ્રધાનમંત્રીની મોરેશિયસનાં પ્રધાનમંત્રી સાથે મુલાકાત

મોરેશિયસનાં પ્રધાનમંત્રી મહામહિમ પ્રવિન્દ જગન્નાથ 30 મે, 2019નાં રોજ પ્રધાનમંત્રી નરેન્દ્ર મોદી અને તેમનાં મંત્રીમંડળનાં શપથગ્રહણ સમારંભમાં પધાર્યા હતા. પ્રધાનમંત્રી મોદી સાથે 31 મે, 2019નાં રોજ દ્વિપક્ષીય બેઠકમાં પ્રધાનમંત્રી જગન્નાથે લોકસભાની ચૂંટણીઓમાં પુનઃ પ્રચંડ જનાદેશ મેળવવા બદલ શ્રી મોદીને અભિનંદન પાઠવ્યા હતા. પ્રધાનમંત્રી મોદીએ પ્રધાનમંત્રી જગન્નાથનો આભાર વ્યક્ત કર્યો હતો તથા બંને દેશો વચ્ચે તમામ ક્ષેત્રોમાં સૌહાર્દપૂર્ણ અને લાંબાગાળાના દ્વિપક્ષીય સંબંધોને વધારે ગાઢ બનાવવાની પ્રતિબદ્ધતા વ્યક્ત કરી હતી. બંને નેતાઓ બંને દેશો અને હિંદ મહાસાગરનાં વિસ્તારમાં સુરક્ષાનાં સહિયારા દૃષ્ટિકોણ અને વૃદ્ધિને હાંસલ કરવા સંયુક્તપણે કામ કરવા સંમત થયા હતા.
પ્રધાનમંત્રીએ આપત્તિ સ્થિતિસ્થાપક ઈન્ફ્રાસ્ટ્રક્ચર પર આંતરરાષ્ટ્રીય પરિષદની ચોથી આવૃત્તિના ઉદ્ઘાટન સત્રને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વિડિયો સંદેશ દ્વારા આપત્તિ સ્થિતિસ્થાપક ઈન્ફ્રાસ્ટ્રક્ચર પર આંતરરાષ્ટ્રીય પરિષદની ચોથી આવૃત્તિના ઉદ્ઘાટન સત્રને સંબોધન કર્યું હતું. સત્રને ઑસ્ટ્રેલિયાના પ્રધાનમંત્રી મહામહિમ સ્કોટ મોરિસન એમપી, ઘાનાના પ્રમુખ એચ.ઇ. નાના એડો ડાંકવા અકુફો-એડો, જાપાનના પ્રધાનમંત્રી માનનીય ફ્યુમિયો કિશિદા અને મેડાગાસ્કરના પ્રમુખ એચઇ એન્ડ્રી નિરીના રાજોએલીનાએ પણ સંબોધન કર્યું હતું. શરૂઆતમાં, પ્રધાનમંત્રી મોદીએ સભાને યાદ અપાવ્યું કે ટકાઉ વિકાસ લક્ષ્યોનું ગૌરવપૂર્ણ વચન કોઈને પાછળ છોડવાનું નથી. "તેથી જ, અમે સૌથી ગરીબ અને સૌથી સંવેદનશીલ લોકોની આકાંક્ષાઓને સાકાર કરવા માટે આગામી પેઢીના ઈન્ફ્રાસ્ટ્રક્ચરનું નિર્માણ કરીને તેમની જરૂરિયાતોને પહોંચી વળવા પ્રતિબદ્ધ છીએ", તેમણે જણાવ્યું હતું. પ્રધાનમંત્રીએ વધુમાં જણાવ્યું હતું કે ઇન્ફ્રાસ્ટ્રક્ચર એ લોકો વિશે છે અને તેમને સમાન રીતે ઉચ્ચ ગુણવત્તાની, ભરોસાપાત્ર અને ટકાઉ સેવાઓ પૂરી પાડવી. “કોઈપણ ઈન્ફ્રાસ્ટ્રક્ચર વૃદ્ધિ વાર્તાના કેન્દ્રમાં લોકો હોવા જોઈએ. અને, અમે ભારતમાં તે જ કરી રહ્યા છીએ", તેમણે કહ્યું હતું. ભારત શિક્ષણ, આરોગ્ય, પીવાનું પાણી, સ્વચ્છતા, વીજળી, વાહનવ્યવહાર અને ઘણું બધું ક્ષેત્રે ભારતમાં મૂળભૂત સેવાઓની જોગવાઈમાં વધારો કરી રહ્યું છે. પ્રધાનમંત્રીએ જણાવ્યું હતું કે, “અમે આબોહવા પરિવર્તનનો સામનો પણ ખૂબ જ સીધી રીતે કરી રહ્યા છીએ. . તેથી જ,
પ્રધાનમંત્રીએ ઉત્તરપૂર્વનાં વિવિધ વિસ્તારોમાં પૂરની સ્થિતિ પર ચિંતા અને દુઃખની લાગણી વ્યક્ત કરી

પ્રધાનમંત્રી શ્રી નરેન્દ્ર મોદીએ ઉત્તરપૂર્વનાં વિવિધ વિસ્તારોમાં પૂરનાં કારણે ઊભી થયેલી સ્થિતિ પર ચિંતા અને પીડા વ્યક્ત કરી છે. પ્રધાનમંત્રીએ કહ્યું હતું કે, “ઉત્તરપૂર્વનાં વિવિધ વિસ્તારોમાં પૂરનાં કારણે ઊભી થયેલી સ્થિતિથી હું ચિંતિત છું. મને દુઃખ છે. મને પૂરથી અસર પામેલા લોકો પ્રત્યે લાગણી છે. મુશ્કેલીનાં આ સમયમાં ઉત્તરપૂર્વનાં લોકો સાથે આખો દેશ છે. કેન્દ્ર સરકાર સ્થિતિને સામાન્ય કરવા જરૂરી શક્ય તમામ મદદની ખાતરી આપે છે. મેં પૂરની સ્થિતિ પર અરુણાચલ પ્રદેશનાં મુખ્યમંત્રી પેમા ખાંડુ તથા દિલ્હી અને રાજ્યો એમ બંનેમાં અન્ય અધિકારીઓ સાથે વાત કરી છે. મેં મારાં સાથીદાર કિરણ રિજિજુ સાથે બચાવ, રાહત કામગીરી પર નજર રાખવા અને જરૂરિયાતમંદોને તમામ શક્ય મદદ કરવા અંગત રીતે વાત પણ કરી છે.”
મંત્રીમંડળે ભારત અને બાંગ્લાદેશ વચ્ચે માસ મીડિયાના ક્ષેત્રમાં સહકાર સ્થાપિત કરવા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ભારત અને બાંગ્લાદેશ વચ્ચે માસ મીડિયાના ક્ષેત્રમાં સહકાર પર સમજૂતીકરારને મંજૂરી આપી હતી. એમઓયુની ખાસિયતો સહકારના મુખ્ય ક્ષેત્રો છે: બંને દેશો માસ મીડિયા અને જન સંપર્કના ક્ષેત્રમાં અધિકારીઓની તાલીમ/અભ્યાસ પ્રવાસની સુલભતા કરશે. માસ મીડિયાનાં ક્ષેત્રમાં નિષ્ણાતોના આદાનપ્રદાનને પ્રોત્સાહન. માસ મીડિયા અને કમ્યુનિકેશનના ક્ષેત્રમાં શૈક્ષણિક, તાલીમ અને સંશોધન સંસ્થાઓ વચ્ચે સહકારને પ્રોત્સાહન આપવું. ઉપરાંત આ સંસ્થાઓ દ્વારા પ્રકાશનોનું આદાનપ્રદાન સુલભ કરવું. માસ મીડિયાની પ્રવૃત્તિઓના નિયમનના ક્ષેત્રમાં તથા માસ મીડિયા સાથે સંબંધિત આંકડાકીય ડેટામાં સહકાર સ્થાપિત કરવો અને વહેંચણીનો અનુભવ આપવો. આદાનપ્રદાનના આધારે વ્યાવસાયિક ફરજોની કામગીરી માટે જરૂરી સ્થિતિ ઊભી કરવા ઓફિસ સ્થાપિત કરવા માન્યતા પ્રાપ્ત માસ મીડિયાના પ્રતિનિધિઓનું સન્માન કરવું.
પ્રધાનમંત્રીએ મહારાષ્ટ્રના મુખ્યમંત્રી સાથે મહારાષ્ટ્રમાં પૂરની પરિસ્થિતિ અંગે વાત કરી

પ્રધાનમંત્રી શ્રી નરેન્દ્ર મોદીએ મહારાષ્ટ્રના મુખ્યમંત્રી શ્રી ઉદ્ધવ ઠાકરે સાથે વાત કરી હતી અને ભારે વરસાદ અને પૂરના પગલે મહારાષ્ટ્રના વિસ્તારોની પરિસ્થિતિ અંગે ચર્ચા કરી હતી. એક ટવીટમાં પ્રધાનમંત્રીએ કહ્યું હતું કે, "મહારાષ્ટ્રના મુખ્યમંત્રી શ્રી ઉદ્ધવ ઠાકરે સાથે વાત કરી હતી અને ભારે વરસાદ અને પૂરના પગલે મહારાષ્ટ્રના કેટલાક વિસ્તારોની પરિસ્થિતિ અંગે ચર્ચા કરી હતી. પરિસ્થિતિને પહોંચી વળવા માટે કેન્દ્ર તરફથી તમામ શક્ય સમર્થન આપવાની ખાતરી આપી હતી. દરેકની સલામતી અને સુખાકારી માટે પ્રાર્થના કરું છું.”
પ્રધાનમંત્રીએ ગુરુદેવ રવિન્દ્રનાથ ટાગોરને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ ગુરુદેવ રવિન્દ્રનાથ ટાગોરને એમની જયંતિ પર શ્રદ્ધાંજલિ આપી છે. પ્રધાનમંત્રીએ કહ્યું હતું કે, “ગુરુદેવ ટાગોરને એમની જયંતિ પર શત શત વંદન. કેટલાંક ક્ષેત્રોમાં સ્વાભાવિક રીતે પ્રતિભાશાળી, સંવેદનશીલ કવિવરે ભારતની આઝાદીની લડાઈમાં નોંધપાત્ર પ્રદાન કર્યું હતું. તેમના વિચારો અને અભિવ્યક્તિની સ્પષ્ટતા હંમેશા ઉત્કૃષ્ટ હતી.”
રાજીવ ગાંધી આરોગ્ય વિજ્ઞાન યુનિવર્સિટીના 25મા સ્થાપના દિવસ નિમિત્તે પ્રધાનમંત્રીના સંબોધનનો મૂળપાઠ

આ પ્રતિષ્ઠિત યુનિવર્સિટીના પચ્ચીસમાં સ્થાપના દિવસની ઉજવણીના ઉદઘાટન સમારંભનો પ્રારંભ કરાવતા મને ખૂબ જ આનંદની લાગણી અનુભવાય છે. હું આ યુનિવર્સિટી સાથે જોડાયેલા સંપૂર્ણ તબીબી અને વૈજ્ઞાનિક સમુદાયને અભિનંદન પાઠવું છુ. આ વર્ષોમાં, તમે તબીબી વ્યવસ્થાતંત્રમાં શિક્ષણ તેમજ તાલીમ માટે અદભૂત કામ કરી રહ્યા છો. 25 વર્ષ નો અર્થ એ થાય છે કે આ યુનિવર્સિટી હવે તેના સર્વોચ્ચ યુવા તબક્કામાં આવી ગઇ છે. આ ખૂબ મોટું વિચારવાની અને બહેતર કામ કરવાની ઉંમર છે. મને વિશ્વાસ છે કે, આ યુનિવર્સિટી આગામી સમયમાં ઉત્કૃષ્ટતાની નવી ઊંચાઇઓ સર કરશે. કોવિડ-19 પરિસ્થિતિનું સંચાલન કરવામાં કર્ણાટકની સરકારે કરેલા પ્રયાસોની પણ હું પ્રશંસા કરવા માંગુ છુ. મિત્રો, સામાન્ય જીવનમાં, ઉજવણી ચોક્કસપણે ઘણી મોટી જ હોય છે. જો વૈશ્વિક મહામારી ના હોત તો, મેં આ વિશેષ દિવસે બેંગલુરુમાં આપ સૌની સાથે આખો દિવસ વિતાવવાનું પસંદ કર્યું હોત. પરંતુ, આજે આખી દુનિયા બીજા વિશ્વયુદ્ધ પછી સૌથી મોટી કટોકટીનો સામનો કરી રહી છે. વિશ્વ યુદ્ધ પહેલા અને પછીના તબક્કામાં જે પ્રકારે આખી દુનિયામાં પરિવર્તન આવી ગયું તેવી જ રીતે, કોવિડ પહેલાં અને પછીની દુનિયામાં તફાવત જોવા મળશે. મિત્રો, આવા સમય દરમિયાન, દુનિયા આપણા ડૉક્ટરો, નર્સો, તબીબી સ્ટાફ અને વૈજ્ઞાનિક સમુદાય તરફ આશા અને કૃતજ્ઞતાની ભાવના સાથે મીટ માંડીને બેઠી છે. દુનિયા તમારી પાસેથી સારવાર અને સંભાળ બંને ઇચ્છે છે. મિત્રો, કોવિડ-19 સામે ભારતની હિંમતપૂર્વકની લડતના મૂળિયામાં તબીબી સમુદાય અને આપણા કોરોના યોદ્ધાઓનો અથાક પરિશ્રમ છે. ખરેખર તો, ડૉક્ટરો અને તબીબી કર્મચારીઓ સૈન્યના યોદ્ધા જેવા છે, પરંતુ તેઓ સૈન્યના ગણવેશ વગરના યોદ્ધા છે. આ વાયરસ આપણો અદ્રશ્ય દુશ્મન હોઇ શકે છે પરંતુ આપણા કોરોના યોદ્ધાઓ, તબીબી કર્મચારીઓ અજેય છે. અદ્રશ્ય વિરુદ્ધ અજેયની આ લડાઇમાં, આપણા તબીબી કર્મચારાઓનો ચોક્કસ વિજય થશે. મિત્રો, અગાઉ, વૈશ્વિકરણની ચર્ચાઓમાં આર્થિક મુદ્દાઓ કેન્દ્ર સ્થાને રહેતા હતા. હવે, આખી દુનિયાએ એક થઇને વિકાસ માટેના માનવતા કેન્દ્રિત પરિબળો પર ધ્યાન આપવું જ પડશે. દુનિયાના રાષ્ટ્રોમાં આરોગ્ય ક્ષેત્રમાં પ્રગતિનું મહત્વ અગાઉ ક્યારેય ના હોય એટલું થઇ જશે. મિત્રો, છેલ્લા છ વર્ષ દરમિયાન, અમે ભારતમાં આરોગ્ય સંભાળ અને તબીબી શિક્ષણ ક્ષેત્રે સંખ્યાબંધ પહેલની શરૂઆત કરી છે. અમે વ્યાપકપણે ચાર સ્તંભ પર કામ કરી રહ્યા છીએ: પ્રથમ સ્તંભ છે – નિવારાત્મક આરોગ્ય સંભાળ. આમાં યોગ, આયુર્વેદ અને સામાન્ય તંદુરસ્તીનું મહત્વ સમાવવામાં આવ્યું છે. ચાળીસ હજારથી વધુ સુખાકારી કેન્દ્રો ખોલવામાં આવ્યા છે જ્યાં જીવનશૈલી સંબંધિત બીમારીઓને નિયંત્રણમાં લાવવા પર ધ્યાન કેન્દ્રિત કરવામાં આવે છે. સ્વચ્છ ભારત મિશનમાં મળેલી સફળતા નિવારાત્મક આરોગ્ય સંભાળનો અન્ય એક મુખ્ય ભાગ છે. બીજો સ્તંભ છે – પરવડે તેવી આરોગ્ય સંભાળ. આયુષમાન ભારત – દુનિયાની સૌથી મોટી આરોગ્ય સંભાળ યોજના ભારતમાં ચાલી રહી છે. માત્ર બે વર્ષથી ઓછા સમયમાં, એક કરોડ લોકોએ આ યોજનાનો લાભ લીધો છે. મહિલાઓ અને ગામડામાં રહેલા લોકો આ યોજનાના સૌથી વધુ લાભાર્થીઓ છે. ત્રીજો સ્તંભ છે – પૂરવઠા બાજુએ સુધારા. આપણા જેવા રાષ્ટ્રમાં યોગ્ય તબીબી ઇન્ફ્રાસ્ટ્રક્ચર અને તબીબી શિક્ષણ ઇન્ફ્રાસ્ટ્રક્ચર હોવું જરૂરી છે. દેશમાં દરેક જિલ્લામાં એક મેડિકલ કોલેજ અથવા અનુસ્નાતક મેડિકલ ઇન્સ્ટિટ્યુટ હોય તે સુનિશ્ચિત કરવાની દિશામાં કામ ચાલી રહ્યું છે. વધુ 22 એઇમ્સ ઉભી કરવા માટે દેશમાં ઝડપથી આ દિશામાં પ્રગતિ થઇ રહી છે. છેલ્લા પાંચ વર્ષમાં, અમે
સંયુક્ત રાષ્ટ્ર મહાસભાના ચૂંટાયેલા અધ્યક્ષ તેમજ માલદિવના વિદેશ મંત્રી અબ્દુલ્લા શાહિદે 23 જુલાઈ, 2021ના રોજ પ્રધાનમંત્રી સાથે મુલાકાત કરી

સંયુક્ત રાષ્ટ્ર મહાસભા (યુએનજીએ)ના 76મા સત્ર માટે ચૂંટાયેલા અધ્યક્ષ તેમજ માલદિવના વિદેશમંત્રી માનનીય અબ્દુલ્લા શાહિદે આજે પ્રધાનમંત્રી શ્રી નરેન્દ્ર મોદી સાથે મુલાકાત કરી. 7 જુલાઈ, 2021ના રોજ ન્યુયોર્કમાં પોતે ચૂંટાયા પછી માનનીય અબ્દુલ્લા શાહિદ સંયુક્ત રાષ્ટ્ર મહાસભાના 76મા સત્ર માટે ચૂંટાયેલા અધ્યક્ષ તરીકે ભારતની મુલાકાતે આવ્યા છે. પ્રધાનમંત્રીએ આ ચૂંટણીમાં માનનીય અબ્દુલ્લા શાહિદની શાનદાર જીત માટે તેમને અભિનંદન આપ્યા, અને તેની સાથે જ એ વાતને રેખાંકિત કરી કે આ વિશ્વસ્તરે માલદિવની વધતી સાખને દર્શાવે છે. પ્રધાનમંત્રીએ ‘આશાભરી અધ્યક્ષતા’ માટે ચૂંટાયેલા અધ્યક્ષના વિઝન વક્તવ્ય પર તેમને અભિનંદન આપ્યા અને તેની સાથે જ તેમને તેમની અધ્યક્ષતા દરમિયાન ભારત તરફથી સંપૂર્ણ સમર્થન તેમજ સહયોગનું આશ્વાસન આપ્યું. પ્રધાનમંત્રીએ સંપૂર્ણ દુનિયાની વર્તમાન વાસ્તવિક્તાઓ અને વિશ્વની વિશાળ એવી મોટાભાગની વસતીની આકાંક્ષાઓને પ્રતિબિંબિત કરવા માટે સંયુક્ત રાષ્ટ્રની વિવિધ સંસ્થાઓ સહિત બહુપક્ષીય પ્રણાલીમાં અપેક્ષિત સુધારા કરવાના મહત્વ પર ખાસ ભાર મૂક્યો. પ્રધાનમંત્રી શ્રી નરેન્દ્ર મોદી અને માનનીય અબ્દુલ્લા શાહિદે હાલના વર્ષોમાં ભારત તેમજ માલદિવના દ્વિપક્ષીય સંબંધોમાં ભારે ઝડપથી થયેલી વૃદ્ધિ અંગે પણ ગહન ચર્ચા કરી હતી. પ્રધાનમંત્રીએ એ વાત પર સંતોષ વ્યક્ત કર્યો હતો કે કોવિડ-19 મહામારીથી ઉત્પન્ન વિવિધ પ્રકારના અવરોધો પછી દ્વિપક્ષીય પરિયોજનાઓ પર કામ ખૂબ ઝડપથી આગળ વધી રહ્યું છે. તેમણે ભારતની ‘પડોશી પહેલા’ નીતિ અને ‘સાગર વિઝન’ના એક મુખ્ય સ્તંભ તરીકે માલદિવના વિશેષ મહત્વને રેખાંકિત કર્યુ.
પ્રધાનમંત્રીએ ગુજરાતના ભરૂચમાં આવેલા અમોદ ખાતે રૂ. 8000 કરોડથી વધુના મૂલ્યની બહુવિધ પરિયોજનાઓનો શિલાન્યાસ કર્યો અને રાષ્ટ્રને લોકાર્પણ કર્યું

પ્રધાનમંત્રી શ્રી નરેન્દ્ર મોદીએ આજે ગુજરાતના ભરૂચ ખાતે આવેલા આમોદમાં રૂ. 8000 કરોડથી વધુના મૂલ્યના બહુવિધ પરિયોજનાઓનો શિલાન્યાસ કર્યો હતો અને રાષ્ટ્રને લોકાર્પિત કરી હતી. પ્રધાનમંત્રીએ જંબુસર ખાતે બલ્ક ડ્રગ પાર્ક, દહેજ ખાતે ડીપ સી પાઇપલાઇન પરિયોજના, અંકલેશ્વરના હવાઇમથકના ફેઝ 1 તેમજ અંકલેશ્વર અને પાનોલી ખાતે મલ્ટિલેવલ ઇન્ડસ્ટ્રીયલ શેડ તૈયાર કરવા માટે શિલાન્યાસ કર્યો હતો. પ્રધાનમંત્રીએ
પ્રધાનમંત્રી શ્રી 30મી જુલાઈના રોજ પ્રથમ ઓલ ઈન્ડિયા ડિસ્ટ્રિક્ટ લીગલ સર્વિસ ઓથોરિટીઝ મીટના ઉદ્ઘાટન સત્રને સંબોધિત કરશે

પ્રધાનમંત્રી શ્રી નરેન્દ્ર મોદી 30મી જુલાઈ 2022ના રોજ સવારે 10 વાગ્યે વિજ્ઞાન ભવન ખાતે પ્રથમ અખિલ ભારતીય જિલ્લા કાનૂની સેવા સત્તાધિકારીઓની મીટના ઉદ્ઘાટન સત્રને સંબોધશે. નેશનલ લીગલ સર્વિસીસ ઓથોરિટી (
પ્રધાનમંત્રીએ પોર્ટુગલમાં જંગલમાં લાગેલી આગમાં માર્યા ગયેલા લોકો પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પોર્ટુગલમાં જંગલમાં લાગેલી આગમાં માર્યા ગયેલા લોકો પર શોક વ્યક્ત કર્યો છે. પ્રધાનમંત્રીએ કહ્યું હતું કે, “પોર્ટુગલમાં દાવાનળમાં લોકો માર્યા ગયા છે એ જાણીને દુઃખ થયું છે. આ કરુણાંતિકા પર પોર્ટુગીઝના લોકો સાથે મારી લાગણી છે અને અમે આશ્વાસન વ્યક્ત કરીએ છીએ.”
પ્રધાનમંત્રીએ મહારાષ્ટ્રમાં હોસ્પિટલમાં આગની દુર્ઘટનામાં જીવ ગુમાવનારાઓ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મહારાષ્ટ્રના અહમદનગરની હોસ્પિટલમાં આગ લાગવાથી મૃત્યુ પામેલા લોકો પ્રત્યે ઊંડો શોક વ્યક્ત કર્યો. પ્રધાનમંત્રી શ્રીએ એક ટ્વીટમાં કહ્યું; “મહારાષ્ટ્રના અહમદનગરમાં હોસ્પિટલમાં આગથી લોકોનાં મોતથી અત્યંત દુઃખી છું. તેમના શોકગ્રસ્ત પરિવારજનોને સાંત્વના. ઘાયલો ઝડપભેર સ્વસ્થ થાય એવી પ્રાર્થના.” …
મંત્રીમંડળે ભારત અને ઈજીપ્ત વચ્ચે કૃષિ અને સંબંધિત ક્ષેત્રોમાં સહયોગ માટેના સમજૂતી કરારોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે ભારત અને ઈજીપ્ત વચ્ચે કૃષિ અને સંબંધિત ક્ષેત્રોમાં સહયોગ અંગેના સમજૂતી કરારો (એમઓયુ) પર હસ્તાક્ષર કરવા માટે મંજૂરી આપી હતી. આ સમજૂતી કરારો પાક (ખાસ કરીને ઘઉં અને મકાઈ), કૃષિને લગતી જૈવિક ટેકનોલોજી, નેનો-ટેકનોલોજી, સિંચાઈ અને જળ વ્યવસ્થાપન ટેકનોલોજી જેમાં જળ સંચયન અને સુક્ષ્મ સિંચાઈની પદ્ધતિઓનો સમાવેશ થાય છે, ઊર્જા ઉત્પાદન માટે કૃષિ કચરાનું વ્યવસ્થાપન, ખાદ્યાન્ન સુરક્ષા, સલામતી અને ગુણવત્તા, બાગાયતી, ઓર્ગેનિક ખેતી, પશુપાલન, પશુધન સંવર્ધન, ડેરી ઉદ્યોગ, મત્સ્યઉદ્યોગ, ઘાસચારા ઉત્પાદન, પ્રાણીજન્ય ઉત્પાદનો અને મુલ્ય વર્ધન, છોડ અને પ્રાણીજન્ય ઉત્પાદનોના વ્યાપારમાં તેને લગતી સ્વચ્છતા અને જીવાંતને લગતી સ્વચ્છતા, નાના પાયે કૃષિની મશીનરી, કૃષિ વ્યાપાર અને માર્કેટિંગ, લણણી પૂર્વે અને લણણી પછીની પદ્ધતિઓ, ખાદ્ય ટેકનોલોજી અને પ્રક્રિયા; કૃષિમાં સંકલિત જીવાંત વ્યવસ્થાપન; કૃષિનું વિસ્તરણ અને ગ્રામીણ વિકાસ, કૃષિ વેપાર અને રોકાણ, ઈન્ટેલેકચ્યુઅલ પ્રોપર્ટી રાઈટ્સ ઈશ્યુ, ટેકનિકલી કેવી રીતે કરવું તેના મુદ્દાઓ અને બીજ ક્ષેત્રમાં માનવ સંસાધન, માળખાકિય વિકાસ અને કૃષિ તથા સંબંધિત ક્ષેત્રોમાં ક્ષમતા નિર્માણ તેમજ બંને પક્ષો દ્વારા પારસ્પરિક સમજૂતી વડે નક્કી કરવામાં આવનાર અન્ય સંલગ્ન ક્ષેત્રોનો સમાવેશ થાય છે. આ સહયોગમાં સંશોધન વૈજ્ઞાનિકો અને નિષ્ણાતોનું આદાન-પ્રદાન; કૃષિને લગતી માહિતી અને વૈજ્ઞાનિક પ્રકાશનો (જર્નલ, પુસ્તકો, બુલેટીન, કૃષિ અને સંબંધિત ક્ષેત્રમાં આંકડાકીય માહિતી)નું આદાન-પ્રદાન; જંતુરહિત અને કૃષિ ટેકનોલોજીનું આદાન-પ્રદાન; અને સંયુક્ત સેમીનાર, વર્કશોપ, પરિસંવાદ તથા અન્ય તેના જેવી પ્રવૃત્તિઓના આયોજનનો પણ સમાવેશ કરવામાં આવશે. આ એમઓયુ અંતર્ગત પારસ્પરિક હિતને લગતી બાબતો પર સહયોગ વધારવા માટે એક સંયુક્ત કાર્યકારી જૂથ (જેડબ્લ્યુજી)ની રચના પણ કરવામાં આવશે જેમાં દ્વિપક્ષીય મુદ્દાઓ પર ચર્ચાઓ કરવામાં આવશે. આ સંયુક્ત જૂથ શરૂઆતના બે વર્ષમાં ઓછામાં ઓછું વર્ષે એક વાર ભારત અને ઈજીપ્તમાં વારાફરતી મળશે અને સંયુક્ત કાર્યોને લગતા કાર્યક્રમો, સુવિધા અને પરામર્શ જેમાં ચોક્કસ મુદ્દાઓને લઈને વધારાની પુરક સંધિઓનો બાબતે ચર્ચા કરશે.
પ્રધાનમંત્રીએ સાજીબુ ચીરોબા પર મણિપુરના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ સૌને, ખાસ કરીને મણિપુરના લોકોને સાજીબુ ચીરોબાના અવસર પર તેમની શુભેચ્છાઓ પાઠવી છે. એક ટ્વીટમાં પ્રધાનમંત્રી કહ્યું; "સાજીબુ ચીરોબાના વિશેષ અવસર પર દરેકને, ખાસ કરીને મણિપુરના લોકોને શુભેચ્છાઓ. હું આગામી વર્ષમાં સુખ અને સ્વસ્થ્ય જળવાઈ રહે તેવી પ્રાર્થના કરું છું."
પ્રધાનમંત્રીએ વારાણસી ખાતે બનારસ હિંદુ યુનિવર્સિટીના શતાબ્દિ વર્ષના દીક્ષાન્ત સમારંભમાં દીક્ષાન્ત પ્રવચન આપ્યું

પ્રધાનમંત્રી શ્રી નરેન્દ્ર મોદીએ આજે વારાણસીમાં બનારસ હિંદુ યુનિવર્સિટીના શતાબ્દિ વર્ષના દીક્ષાન્ત સમારંભને દીક્ષાન્ત પ્રવચન આપ્યું હતું. યુનિવર્સિટીના સ્થાપક મહામાના મદન મોહન માલવિયને અંજલિ આપતા શ્રી નરેન્દ્ર મોદીએ તેમને રાષ્ટ્ર નિર્માણ માટેનું જ્ઞાન કે મૂલ્યો ધરાવતા સક્ષમ સુયોજિત લોકો તૈયાર કરનારા સ્વપ્નદ્રષ્ટા ગણાવ્યા હતા. પ્રધાનમંત્રીએ જણાવ્યું હતું કે દીક્ષાન્તને શિક્ષણની પૂર્ણાહુતિ તરીકે ન ગણવું જોઈએ. તેમણે ઉમેર્યું કે વ્યક્તિની અંદરના વિદ્યાર્થીને હંમેશા જીવંત રાખવો જોઈએ. પ્રધાનમંત્રીએ વિદ્યાર્થીઓને ગમે તેવી વિકટ પરિસ્થિતિને પણ સ્વભાવની સૌમ્યતા સાથે ઝીલવાનો અનુરોધ કર્યો હતો. તેમણે જણાવ્યું હતું કે યુવાનોએ હંમેશા દેશ અને વિશ્વ જે પડકારોનો સામનો કરી રહ્યા છે, તેના ઉકેલ માટે નવીનતા અપનાવવી જોઈએ. પ્રધાનમંત્રીએ સમારંભમાં તેમના ખાસ અતિથિ તરીકે ઉપસ્થિત રહેલા આસપાસમાં સરકાર દ્વારા ચાલી રહેલી શાળાઓના વિદ્યાર્થીઓનો સંદર્ભ આપ્યો હતો. પદક વિજેતાઓને તેમણે આ બાળકો સાથે વાતચીત કરવા અનુરોધ કર્યો હતો, જેથી તેઓ પણ આવાં પદકો હાંસલ કરવા પ્રોત્સાહિત થાય.
પ્રધાનમંત્રીએ પાકિસ્તાનના પ્રધાનમંત્રીને તેમના જન્મ દિવસની શુભકામનાઓ આપી, આજે લાહૌરમાં તેમની સાથે મુલાકાત કરશે

પ્રધાનમંત્રી શ્રી નરેન્દ્ર મોદીએ પાકિસ્તાનના પ્રધાનમંત્રી શ્રી નવાજ શરીફ સાથે વાત કરી અને તેમને તેમના જન્મદિવસની શુભકામનાઓ આપી. પ્રધાનમંત્રી આજે (25 ડિસેમ્બર, 2015) તેમની સાથે લાહૌરમાં મુલાકાત કરશે. પ્રધાનમંત્રીએ ટ્વીટ કર્યું – “પ્રધાનમંત્રી નવાજ શરીફ સાથે વાત કરી અને તેમને તેમના જન્મદિવસની શુભકામના આપી. દિલ્હી પાછા આવતા આજે બપોરે હું લાહૌરમાં પ્રધાનમંત્રી નવાજ શરીફ સાથે મુલાકાત કરીશ.”
મધ્ય પ્રદેશના ઇન્દોરના પીથમપુરમાં એનએટીઆરઆઈપીના ઓટો ટેસ્ટિંગ ટ્રેકની વધારાની જમીન પરત કરવા માટે મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે મળેલી મંત્રીમંડળની બેઠકમાં મધ્ય પ્રદેશ સરકારને લગભગ 478.307 હેક્ટર જમીન પરત કરવા માટે મંજૂરી આપવામાં આવી હતી. તેમાં અંદાજે 461.607 હેક્ટર ખાનગી સંપાદિત જમીન અને 16.70 હેક્ટર સરકારી જમીનનો સમાવેશ થાય છે. આ જમીનની કિંમત અંદાજે 470 કરોડ રુપિયા થાય છે. તેને નેશનલ ઓટોમોટિવ ટેસ્ટિંગ એન્ડ આર એન્ડ ડી ઇન્ફ્રાસ્ટ્રક્ચર પ્રોજેક્ટ એટલે કે એનએટીઆરઆઈપી હેઠળ મધ્યપ્રદેશના ઇન્દોરના પીથમપુરમાં ઓટો ટેસ્ટિંગ ટ્રેક (એનએટીઆરઆઈએક્સ) માટે લેવામાં આવી હતી. પરત કરવામાં આવેલી ભૂમિનું રાજ્ય સરકાર દ્વારા ઓટો અને સંબંધિત સહાયક ઉદ્યોગોને ફાળવણી કરવામાં આવી શકશે, જે વર્તમાન એનએટીઆરઆઈએક્સ પર સહક્રિયાશીલ અસર પાડી શકશે.
મંત્રીમંડળે ભારત અને મોરક્કો વચ્ચે પ્રત્યાર્પણ સમજૂતી પર હસ્તાક્ષર અને ઔપચારિક સંમતિને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને મોરક્કો વચ્ચે પ્રત્યાર્પણ સમજૂતી પર હસ્તાક્ષર તથા ઔપચારિક સંમતિને પોતાની મંજૂરી આપી દીધી છે. 11થી 18 નવેમ્બર, 2018 દરમિયાન મોરક્કોનાં અતિ વિશિષ્ટ વ્યક્તિની પ્રસ્તાવિત યાત્રા દરમિયાન આ સમજૂતી પર હસ્તાક્ષર કરવામાં આવશે. લાભ : આ સમજૂતીથી આર્થિક અપરાધ, આતંકવાદ અને અન્ય ગંભીર અપરાધોનાં આરોપીઓ/ભાગેડુઓને બંને દેશો વચ્ચે પ્રત્યાર્પણ કરવા માટે એક મજબૂત કાયદેસર આધાર મળશે. આ સંધિ દ્વિપક્ષીય સંબંધોને મજબૂત બનાવશે, જેથી ભારત અને મોરક્કો બંને દેશોનાં રાષ્ટ્રીય હિતો વિરૂદ્ધ કામ કરનાર અપરાધી તત્ત્વો પર કાર્યવાહી કરી શકાશે.
પ્રધાનમંત્રી પશ્ચિમ બંગાળમાં આજના નિર્ધારિત કાર્યક્રમોમાં વીડિયો કોન્ફરન્સિંગ દ્વારા જોડાશે

પ્રધાનમંત્રી જેઓ આજે પશ્ચિમ બંગાળની મુલાકાત લેવાના હતા, તેઓ વીડિયો કોન્ફરન્સિંગ દ્વારા પશ્ચિમ બંગાળમાં નિર્ધારિત કાર્યક્રમોમાં જોડાશે. પ્રધાનમંત્રી કાર્યાલયે એક ટ્વીટમાં કહ્યું: "
પ્રધાનમંત્રીએ ‘ઇઝ ઑફ ડૂઇંગ બિઝનેસ’માં સુધારા માટે લીધેલા પગલાઓની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે ‘ઇઝ ઑફ ડૂઇંગ બિઝનેસ’નાં સંબંધમાં થયેલી પ્રગતિની સમીક્ષા કરવા માટે ઉચ્ચસ્તરીય બેઠકની અધ્યક્ષતા કરી હતી. આ બેઠકમાં આર્થિક બાબતો સાથે સંબંધિત કેન્દ્રીય મંત્રીઓ, મહારાષ્ટ્રનાં મુખ્યમંત્રી શ્રી દેવેન્દ્ર ફડણવીસ, દિલ્હીનાં લેફ્ટનન્ટ ગવર્નર શ્રી અનિલ બૈજલ તથા કેન્દ્ર સરકાર, મહારાષ્ટ્ર સરકાર અને દિલ્હી સરકારનાં વરિષ્ઠ અધિકારીઓ હાજર રહ્યાં હતાં. પ્રધાનમંત્રીને ઇઝ ઑફ ડૂઇઁગ બિઝનેસ સાથે સંબંધિત વિવિધ માપદંડો પર થયેલી પ્રગતિ અંગે જાણકારી આપવામાં આવી હતી. એમાં નિર્માણકાર્યની મંજૂરી, કરારો લાગુ કરવા, નોંધાયેલી મિલકતો, વ્યવસાયની શરૂઆત, વીજળી મેળવવી, ધિરાણ મેળવવું અને નાદારીનું નિરાકરણ કરવા ચર્ચા જેવા વિષયો સામેલ છે. બેઠકમાં છેલ્લાં ચાર વર્ષમાં વર્લ્ડ બેંકનાં “ડૂઇંગ બિઝનેસ” ક્રમાંકમાં ભારતનો ક્રમ 142થી સુધરીને 77 થયો એની નોંધ પણ લેવામાં આવી હતી. અધિકારીઓએ વ્યાવસાયિક સુધારાઓનો અમલ કરવા અવરોધો અને ખામીઓ દૂર કરવા માટે લીધેલા પગલાં અંગે માહિતી આપી હતી. પ્રધાનમંત્રીએ છેવાડાનાં વિસ્તાર સુધી પરિવહન સુવિધા સુધારવા અને પ્રક્રિયાઓને સરળ કરવા ધ્યાન કેન્દ્રિત કરવાની જરૂરિયાત પર ભાર મૂક્યો હતો, જેનાથી “ડૂઇંગ બિઝનેસ” ક્રમ સુધરવાની સાથે નાનાં વ્યવસાયો અને સામાન્ય નાગરિક માટે “જીવનની સરળતા” પણ વધશે. તેમણે કહ્યું હતું કે, ભારત માટે આ અતિ મહત્ત્વપૂર્ણ છે, કારણ કે ભારત સૌથી વધુ ઝડપથી વિકસતું અને વાઇબ્રન્ટ અર્થતંત્ર ધરાવે છે. તેમણે ભારતનાં “ડૂઇંગ બિઝનેસ”નાં ક્રમાંકમાં પ્રગતિ વિશે આંતરરાષ્ટ્રીય સ્તરે રસ વધ્યો હોવાનું પણ જણાવ્યું હતું.
વન્યજીવ સંરક્ષણ ક્ષેત્રમાં સહયોગ વધારવા માટે ભારત તથા અમેરિકાના સહમતિ કરારને મંત્રીમંડળની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રીમંડળે વન્યજીવ સરંક્ષણના ક્ષેત્રમાં સહયોગ વધારવા માટે તથા વન્ય જીવોની તસ્કરી સામે લડવા માટે ભારત તથા અમેરિકા વચ્ચે સહમતિ કરાર પર હસ્તાંક્ષર કરવાને મંજૂરી આપી દીધી હતી. આ મંજૂરીની સાથે જ , ભારત વન્યજીવ સરંક્ષણ તથા વન્યજીવ પ્રબંધન તથા વન્યજીવ અને તેનાથી બનનારા ઉત્પાદનોના ગેરકાયદે કારોબાર સામે લડવા સાથે જોડાયેલી અમેરિકાની સંસ્થાઓની વિશેષજ્ઞતાનો લાભ મળશે. પૃષ્ઠભૂમિ : ભારત તથા અમેરિકા સમૃદ્ધ જૈવ વિવિધતા તથા પ્રાકૃતિક ધરોહરથી સંપન્ન છે અને તેમણે પોતાના ત્યાં સરંક્ષિત ક્ષેત્રોનું એક નેટવર્ક સ્થાપિત કર્યું છે. વન્યજીવ સંરક્ષણ સાથે જોડાયેલી પ્રાથમિક ચિંતાઓને દૂર કરવા માટે બંને દેશોની પાસે પોતાની વ્યવસાયિક કુશળતા વહેંચવાની સંભવનાઓ ઉપસ્થિત છે, એવામાં એ સહમતિ કરાર સહયોગનું સુવિધાજનક મંચ ઉપલબ્ધ કરાવશે. સહમતિ કરાર અંતર્ગત બંને દેશો નિમ્નલિખિત ક્ષેત્રોમાં સહયોગ કરી શકશે :- ક. વન્યજીવ ફોરેન્સિક તથા સંરક્ષણ જેનેટિક્સ : પ્રજાતિઓના સરંક્ષણના પ્રયાસો તથા વન્યજીવ અપરાધોના મામલામાં શ્રેષ્ઠ વૈજ્ઞાનિક પ્રમાણ સંગ્રહણમાં ઉપયોગી છે, જેનાથી ચોક્કસ અમલનો માર્ગ પ્રશસ્ત થશે. ખ. પ્રાકૃતિક વિશ્વ ધરોહર સંરક્ષણ : ભારતીય વન્યજીવ સંસ્થાનના વર્તમાન યૂનેસ્કો શ્રેણી – 2 કેન્દ્રની સંસ્થાગત ક્ષમતાને સુગમ બનાવવી. પ્રકૃતિની વિવેચના તથા સંરક્ષણ પ્રત્યે જાગૃતતા : જૈવ વિવિધતાના સંરક્ષણ સંબંધિત જટિલ મામલાને સમજવા માટે જનતા, વિશેષ કરીને યુવાનો તથા બાળકોને સંવેદનશીલ બનાવવાના હેતૂથી વન પ્રબંધકોએ જનતા સાથેના ઇન્ટરફેસને મજબૂત બનાવવું.
પ્રધાનમંત્રી શ્રીએ લોકોને નમો એપ પર 28મી ઓગસ્ટ 2022 ‘મન કી બાત’ પર આધારિત ક્વિઝમાં ભાગ લેવા વિનંતી કરી

પ્રધાનમંત્રી શ્રી નરેન્દ્ર મોદીએ લોકોને નમો એપ પર 28 ઓગસ્ટ 2022 ‘મન કી બાત’ પર આધારિત ક્વિઝમાં ભાગ લેવા વિનંતી કરી છે. ક્વિઝ માત્ર બુધવાર 31 ઓગસ્ટ 2022 સુધી સક્રિય રહેશે. પ્રધાનમંત્રીશ્રીએ ટ્વિટ કર્યું; “શું તમે આજના એપિસોડ પર આધારિત #